ནི་སྒྲ་དགར་དང་བརྣན་པའི་སྒྲ།ཞེས་པ་ལྟར་ཡིག་སྐད་དུ་ནི་སྒྲ་བརྗོད་བྱའི་དོན་དེ་ནན་ཏན་དུ་བརྣན་པའམ་ངེས་བཟུང་བའི་དོན་ལ་འཇུག་པ་ལ།ཨ་མདོའི་ཡུལ་སྐད་དུ་གཙོ་བོ་ཚོ་སྒྲ་སྦྱོར་བ།དཔེར་ན།དཀོན་མཆོག་དཔང་བྱས་མནའ་ཚོ་སྐྱེལ།།སྡེ་དཔོན་ཞིག་གི་གོ་ཡང་ཆོད།།ཅེས་དང་།གྲོང་དགེ་རྣམས་ཚོ་བྱ་བ་བཙོག།།ཨ་ཁུ་གྲྭ་པརྣམས་ཚོ་སྤོ་ཁ་ཚ་ཁོང་ཁྲོ་ཆེ།།ཞེས་དང་།ཤ་འཐག་ཁྲག་དང་གཡོས་ཚོ་ལྡུག།ཞེས་པ་ལྟ་བུས་མཚོན་ཏེ།ཚོ་སྒྲ་ཨ་མདོའི་ཡུལ་སྐད་དུ།དེ་ཚོ།འདི་ཚོ་ལྟ་བུ་མང་ཚིག་དང་།ཕྱི་ཚོཕྱི་རོལལྟ་བུ་མིང་གི་ཆ་ཤས་ལའང་འཇུག་པ་མ་ཟད།སྐབས་འདིར་མི་ཟད་པའི་དོན་དུ་བཟུང་ཡང་ཆོག་མོད།ནན་ཏན་གྱི་དོན་གཙོ་བས་དེ་ལྟར་བྱས་པ་ཡིན།